Schimbări la Pilonul II de Pensii. Raport: Afectează încrederea în sistemul de pensii private
Institutul European pentru Studii Economice a publicat, marți, un nou raport privind Pilonul II de Pensii, respectiv privind propunerea Autorității de Supraveghere Financiară (ASF) de a reglementa modalitatea de retragere a fondurilor. Deși măsura răspunde unei obligații legale vechi de aproape două decenii și poate fi justificată din perspectiva scopului inițial al acestui mecanism, autorii raportului avertizează că modul de implementare trebuie să protejeze drepturile participanților și să mențină încrederea în sistem.